b'\n_START_ARTICLE_\nRhygyfarch ap Sulien\n_START_PARAGRAPH_\nRhygyfarch ap Sulien (f\xc3\xb8dt ca. 1056, d\xc3\xb8d 1099), tidvis anglifisert som Ricemarch, var en walisisk biskop i St. Davids, i tillegg en l\xc3\xa6rd og forfatter. Han skrev den standardiserte helgenbiografien over sankt David av Wales, Vita Davidis, men den ble oversatt fra latin til morsm\xc3\xa5let walisisk senere i middelalderen som Buchedd Dewi. Boken gjorde mye for \xc3\xa5 fremme kulten til sankt David i Wales._NEWLINE_Rhygyfarch var den eldste s\xc3\xb8nnen til Sulien som var biskop ved St. Davids. Rhygyfarch etterfulgte sin far som biskop i 1088. Han skal ha hatt en bror ved navn Ieuan ap Sulien. Rhygyfarch skrev ogs\xc3\xa5 et annet manuskript, Sallwyr Rhygyfarch, blant annet med oversettelser fra hebraisk fra en gang rundt 1079. Dette manuskriptet er i dag oppbevart ved biblioteket p\xc3\xa5 Trinity College i Dublin._NEWLINE_Rhygyfarch skrev ogs\xc3\xa5 et klagedikt over normannerne i Ceredigion. Han skrev Vita Davidis en gang rundt 1094 i den hensikt \xc3\xa5 beskytte bisped\xc3\xb8mmet i St. Davids fra \xc3\xa5 bli underlagt den engelske erkebiskopen av Canterbury.'